cyanic-selkie/wikianc huggingface dataset:
Ed McKeever
Edward Daniel "Ed" McKeever, MBE (s. 27. elokuuta 1983 Bath) on brittiläinen ratameloja ja olympiavoittaja. 173 senttimetriä pitkä ja 79 kilogrammaa painava McKeever edustaa Bradford on Avon Canoe Clubia ja kilpailee kajakkiyksikön 200 metrillä.
McKeever voitti kultaa kajakkiyksikön 200 metriltä vuoden 2012 kesäolympialaisista Lontoosta. MM-kilpailuista hän on saavuttanut yhden kullan, kaksi hopeaa ja kaksi pronssia. Mitaleista yksi kulta, yksi hopea ja yksi pronssi on tullut henkilökohtaiselta 200 metriltä. EM-kilpailuista McKeever on saavuttanut yhden kullan, yhden hopean ja kaksi pronssia, jotka kaikki ovat tulleet henkilökohtaisesta kilpailusta. Vuoden 2015 Euroopan kisoista hän saavutti pronssia 200 metriltä.
McKeeveristä tuli brittiläisen imperiumin ritarikunnan jäsen (MBE) uutenavuotena 2013. Hänet tunnetaan lempinimellä The Usain Bolt of the Water.
Fallout 2
Fallout 2 on Black Isle Studiosin kehittämä ja Interplay Entertainmentin vuonna julkaisema Fallout-tietokoneroolipelisarjan videopeli.
Pelaaminen
Hahmon ensisijaisia ominaisuuksia ovat voimakkuus (engl. strength), havaintokyky (engl. perception), kestävyys (engl. endurance), karisma (engl. charisma), älykkyys (engl. intelligence), ketteryys (engl. agility) ja onni (engl. luck). Niistä kukin voi saada kokonaislukuarvon väliltä 1–10. Kaikkia ominaisuuksia ei kuitenkaan voi maksimoida samaan aikaan, sillä ominaisuuspisteitä on käytettävissä vain rajallinen määrä. Valinnat vaikuttavat suoraan pelin tapahtumiin esimerkiksi käytettävissä olevien dialogivaihtoehtojen kautta. Lisäksi hahmon ominaisuuksien perusteella määritetään taitojen perusarvot ja toissijaisia arvoja, kuten hahmon samanaikaisesti kantaman tavaran määrää rajoittava kantokyky. Hahmonluonnin jälkeen ominaisuudet voivat muuttua väliaikaisesti käyttämällä esineitä ja pysyvästi tiettyjen tapahtumien kautta, mutta ne ovat kuitenkin lopulta suhteellisen pysyväisiä.
Piirteitä (engl. trait) voi pelaajahahmolla olla enintään kaksi. Niillä on yleensä sekä hyödyllisiä että haitallisia vaikutuksia. Esimerkiksi hyvänluontoisuus (engl. good natured) kehittää parannus-, puhe- ja vaihtokauppataitoja taistelutaitojen kustannuksella. Piirteet ovat miltei lukkoonlyödyt hahmonluonnin jälkeen.
Opittuja kykyjä kuvaavat pelin 18 eri taitoa, joista kunkin taso vaihtelee välillä 0–300 prosenttia. Taidoista voi merkitä kolme (kunkin vain kertaalleen), mikä kuvaa erikoistumista. Pelimekaanisesti merkitseminen antaa taitotasoon välittömän bonuksen ja nopeuttaa sen kasvua. Taitotasot ovat pelin edetessä varsin muovautuvaisia, mutta piirteiden tavoin myös merkinnät ovat lähes lukkoonlyödyt hahmonluonnin jälkeen.
Karma ja maine
Pelaajahahmon karma ja maine (engl. reputation) vaikuttavat siihen, miten muut hahmot suhtautuvat häneen. Karma paranee tekemällä hyviä tekoja ja surmaamalla hirviöitä, heikkenee pahanteosta ja vaikuttaa kaikkialla pelimaailmassa. Maine kaupungissa tai kylässä paranee suorittamalla tehtäviä sen alueella, eikä maineen vaikutus ulotu paikkakunnan ulkopuolelle.
Seurue
Pelaajahahmo voi värvätä seurueeseensa NPC-hahmoja avukseen. Seurueen kokoa rajoittaa pelaajahahmon karisma. Seurueen muut jäsenet pystyvät myös käyttämään taitoja ja kohottamaan kokemustasoaan.
Juoni
Ensimmäisen Falloutin lopussa Vault Dwellerinä tunnettu päähahmo matkusti kauas pohjoiseen ja asettui asumaan alkuasukasheimon keskuuteen Arroyo-nimiseen kylään, jossa hänen jälkeläisensä asuvat Fallout 2:n alussa. Pelin tarina sijoittuu vuoteen 2241, 80 vuotta ensimmäisen Fallout-pelin jälkeen. Pelaajan hahmo on edellisen pelin päähahmon lapsenlapsi, jonka tehtävänä on pelastaa heimonsa nälkäkuolemalta ”Garden of Eden Creation Kit” (G.E.C.K.) -nimellä tunnetulla laitteella, joka pystyy muuttamaan aavikon viljelyskelpoiseksi maaksi. Pelaajahahmo, jota kyläläiset kutsuvat nimellä Chosen One (valittu), lähetetään etsimään G.E.C.K.:ta.
Fallout 2:n juonikulku vaihtelee paljon riippuen pelitavasta. Pääpiirteittäin pelaaja kuitenkin löytää paikka paikoin erittäinkin hienovaraisten vihjeiden kautta Vault 13:n (Mount Whitneyn alle rakennettu suuri maanalainen pommisuoja) ja onnistuu sieltä saamaan käsiinsä G.E.C.K.:n. Peli ei kuitenkaan lopu tähän, vaan pelaajan palatessa kyläänsä käy ilmi, että ennen hänen saapumistaan kylään on hyökännyt Yhdysvaltain hallituksen jäänteistä muodostunut militarisoitu järjestö, joka kutsuu itseään Enclaveksi. Pelin tarkoitus muuttuukin nyt Enclaven tukikohdan löytämiseksi ja kylän asukkaiden pelastamiseksi. Pelaajan pelastettua kylän asukkaat pääjuoni virallisesti loppuu, vaikkakin peliä voi vielä jatkaa tämänkin jälkeen.
Vastaanotto
IGN-sivuston arvostelija Trent C. Ward kiitti tekijöitä siitä, etteivät he olleet ”korjanneet sitä, mikä ei ollut rikki.” Hän piti myös pelimaailman laajuudesta ja tarinasta.
Ruhlebenin metroasema
thumb|300px|Ruhleben on pääteasema. Ruhlebenin metroasema on Berliinin metron linjan U2 läntinen pääteasema. Se sijaitsee Ruhlebenissä, Charlottenburg-Wilmersdorfin hallintoalueella. Asema avattiin 22. joulukuuta 1929. Asema on esteetön. MetroBus-linja M45 kulkee aseman ohi.
52.52556°N, 13.24139°W
Pidot
pienoiskuva|upright=1.4|Antiikin aikaiset pidot. [[Fresko noin vuodelta 475 eaa.]] Pidot on kirjallisuuden käsitteenä peräisin antiikin ajalta. Kuuluisaksi sen on tehnyt kreikkalaisen filosofin Platonin samanniminen dialogi Pidot, jossa kuvataan filosofista keskustelutilaisuutta eli symposionia: vapaat miehet kokoontuivat iltaisin syömään, juomaan ja pitämään puheita filosofisista aiheista. Dialogissa Platon esittää käsityksensä rakkaudesta. Pidot ovat aiheena myös monissa muissa antiikin kreikkalaisissa teoksissa.
Roomalaisessa kirjallisuudessa pidot esiintyvät muun muassa Petronius Arbiterin vain katkelmina säilyneen romaanin Satyricon laajassa säilyneessä kohtauksessa nimeltä Trimalchion pidot.
Bob Charles
pienoiskuva|Bob Charles vuonna 2012. Robert James "Bob" Charles (s. 14. maaliskuuta 1936 Carterton, Uusi-Seelanti ) on uusiseelantilainen golfaaja. Hän syntyi vasenkätisenä Cartertonissa Pohjoissaarella.
Charles aloitti ammattilaisuransa vuonna 1960 ollessaan 24-vuotias. Ennen ammattilaisuransa aloittamista hän työskenteli pankissa. Charlesista tehtiin Brittiläisen imperiumin ritarikunnan jäsen vuonna 1972 ja komentaja vuonna 1992. New Zealand Order of Meritiin hänet nimitettiin 1999. Charlesista tuli vuonna 2008 ensimmäinen uusiseelatilainen World Golf Hall of Famen jäsen.
Sandra Glover
Sandra Glover (o.s. Cummings, s. 30. joulukuuta 1968, Palestine, Teksas) on yhdysvaltalainen pikajuoksija, joka kilpailee pääasiassa 400 metrin aitajuoksussa.
Glover on valmistunut Houstonin yliopistosta. Hän voitti maansa mestaruuden 400 metrin aidoissa 1999. Samana vuonna hän sijoittui Sevillan MM-kisoissa viidenneksi ajalla 53,65 ja GP-finaalissa kolmanneksi. Hän karsiutui Sydneyn olympialaisissa 2000 välierissä. Seuraavana vuonna hän oli Edmontonin MM-kisoissa kahdeksas ja GP-finaalissa kolmas. 2002 hän sijoittui yleisurheilun maailmancupissa toiseksi ja voitti maansa mestaruuden.
Glover voitti ensimmäisen arvokisamitalinsa Pariisin MM-kisoissa 2003, joissa hän juoksi toiseksi ajalla 53,65. Kauden lopussa hän voitti IAAF:n yleisurheilufinaalin samalla ajalla. Hän voitti IAAF:n yleisurheilufinaalin myös seuraavana vuonna. Helsingin MM-kisoissa 2005 Glover juoksi oman ennätyksensä 53,32 ja voitti MM-pronssia. Kauden lopussa IAAF:n yleisurheilufinaalissa hän oli kolmas. Hän sijoittui seuraavana vuonna IAAF:n yleisurheilufinaalissa kuudenneksi.
Gloveria valmentaa hänen miehensä Don Glover.
Huttit
Huttit (joskus myös Hutsit tai Huttletit) ovat fiktiivisiä olentoja George Lucasin elokuvasarjasta Tähtien sota. Hutteja on esiintynyt myös oheiskirjallisuudessa. Huttit ovat valtavia etanannäköisiä olentoja, joilla ei ole lainkaan luita. Ne voivat elää satoja vuosia ja kasvavat jättikokoisiin mittoihin. Niiden kotiplaneetta on Nal Hutta, joka sijaitsee ulkokehällä.
Juoni
Huttit ovat usein ilkeitä ja ahneita, mukavuudenhaluisia ja julmia. Huttien sanotaan myös olevan luonnostaan immuuneja jedien käyttämälle Voimalle ja niin myös kyvyttömiä oppimaan sen käyttöä, joskin joitain poikkeusyksilöitä on olemassa. Joillain ulkoreunan planeetoilla, kuten Tatooinella, huttit omistavat käytännössä kaiken. Hutteilla on myös oma kieli, Huttin kieli, joka on heidän vaikutusvaltansa myötä levinnyt laajaan käyttöön galaksin syrjäseuduilla.
Elokuvassa Pimeä uhka gangsteripäällikkö Jabba the Hutt eli Hutt-Jabba esiintyy sivuroolissa Boonta Eve -rakettirekiajoissa, mutta tärkeämmän roolin hän on saanut Jedin paluussa sekä Uuden toivon uudelleenjulkaisussa. Hän on julma gangsteripäällikkö, joka ei emmi surmata edes häntä palvelevia henkilöitä. Hän kohtaa loppunsa Jedin paluussa, kun Prinsessa Leia, jonka Jabba on vanginnut ja ottanut orjakseen, kuristaa hänet kettingillä.
Kirjassa Jedioppilas: Nouseva voima Ulkomaailman kaivosyhtiön ilkeä pikkupomo Jemba the Hutt taistelee nuorta Obi-Wan Kenobia ja Qui-Gon Jinniä vastaan, mutta kokee kohtalonsa, kun Hutt Grelb ampuu tämän yrittäessään osua Obi-Waniin. Grelb kuolee myös pian draigonin surmatessa hänet. Rikollispäällikkö Hutt Durga rakensi oman versionsa taisteluasema Kuolemantähdestä, Tuhonmiekan, mutta tuhoutui sen mukana Hothin asteroidikentässä.
Stagnaatio
Taloudellinen stagnaatio tai taloudellinen pysähtyneisyys (usein kutsutaan yksinkertaisesti stagnaatioksi tai pysähtyneisyydeksi, myös sekulaarinen stagnaatio ) on pitkä-aikainen jakso jolloin taloudellinen kasvu on hidasta. Taloudellinen kasvu mitataan tavallisesti BKT:n kasvun perusteella. Joidenkin määritelmien mukaan hitaalla kasvulla tarkoitetaan kasvua joka on hitaampaa kuin potentiaalinen kasvu jonka makrotalouden asiantuntijat ovat ennustaneet. Toisten määritelmien mukaan kasvu, joka on vähemmän kuin 2-3% vuodessa on merkki stagnaatiosta.
Termillä on negatiivinen sävy, mutta hidas taloudellinen kasvu ei aina ole epäonnistuneen talouspolitiikan syytä. Potentiaalinen kasvu voi hidastua esimerkiksi jonkin katastrofin, tai maantieteellisen syyn takia.
Taloudellista stagnaatiota käsittelevät teoriat juontavat juurensa 1930-luvun lamasta ja se yhdistettiin varhaiseen keynesiläiseen taloustieteeseen ja Harvardin yliopiston taloustieteen professoriin Alvin Hanseniin.
Larry Summers popularisoi sekulaarinen stagnaatio -käsitteen uudelleen vuonna 2013 IMF:n konferenssissa pitämässään puheessa.
Ayaka Takahashi
Ayaka Takahashi (高橋 礼華, s. 19. huhtikuuta 1990 Kashihara) on japanilainen sulkapalloilija ja olympiavoittaja. Hän voitti naisten nelinpelin olympiakultaa yhdessä Misaki Matsutomon kanssa Rio de Janeiron olympialaisissa. Hän saavutti Matsutomon kanssa pronssia vuoden 2017 MM-kilpailuiden nelinpelissä.
Läiskäkoit
Läiskäkoit (Tischeriidae) on alkeelliseen Monotrysia-ryhmään kuuluva pieni perhosheimo ja läiskäkoimaisten yläheimon (Tischerioidea) ainoa heimo.
Tuntomerkkejä
Toukat ovat litteitä ja raajattomia. Ne elävät lehtimiinaajina kasvien lehtien sisällä. Erikoisena piirteenä toukka poistaa ulosteensa miinasta lehteen tekemänsä aukon kautta. Siksi läiskäkoiden miinoissa ei ole miinoissa yleensä näkyviä ulostekertymiä. Miina on muodoltaan laikkumainen ja sen väristä voi joissakin tapauksissa päätellä lajin. Miinan pinnan toukka vuoraa erittämällään silkillä. Silkkirakenne saa lehden kaartumaan tuoden toukalle lisäsuojaa. Toukka viettää koko kehityksensä saman lehden sisällä. Syksyllä lehden pudotessa maahan toukka koteloituu miinaan ja talvehtii.
Lajit Suomessa
Suomesta on tavattu viisi läiskäkoilajia. Yhtä lukuun ottamatta niiden levinneisyys on keskittyy Etelä- ja Lounais-Suomeen.
Topkapın palatsi
thumb|200px|Topkapın palatsi kuvattuna [[Bosporinsalmi|Bosporinsalmelta.]] thumb|200px|Pienoismalli koko palatsialueesta
Topkapın palatsi on Istanbulissa sijaitseva palatsi, joka toimi vuosina 1465–1853 Ottomaanien valtakunnan hallintopaikkana. Palatsin rakennustyöt aloitti sulttaani Mehmed II vuonna 1459. Sulttaani asui siellä vuoteen 1856, jolloin hän muutti Dolmabahçen palatsiin, jossa oli modernit mukavuudet, kuten juokseva vesi. Topkapiin jäi edelleen valtion toimintoja kuten rahapaja ja kirjasto. Topkapin palatsi muutettiin museoksi vuonna 1924, ja sen alue on noin 80 000 neliömetrin kokoinen. Se on ollut Unescon maailmanperintökohde vuodesta 1985. Vuonna 2017 palatsin entisöinnin aikana löydettiin sulttaanien 1400–1500-luvuilla käyttämä kylpylä, hamam, joka suojattiin lasikuorella ja asetettiin yleisölle nähtäväksi.
Nimestään huolimatta Topkapi ei ole yksi palatsirakennus vaan laaja rakennuskompleksi, johon kuuluu neljä muurien ympärömää sisäpihaa ja niiden sisällä puistojen ympäröimiä huviloita ja huvimajoja. Tärkeä osa Topkapia on haaremi, jossa on asunut tuhansia naisia ja eunukkeja. Koko palatsin väkiluku oli suurimmillaan noin neljätuhatta.
Lyijyvahanokka
Lyijyvahanokka (Estrilda perreini) on loistopeippojen heimoon kuuluva varpuslintu.
Topkapın palatsi
Ensimmäinen sisäpiha
thumb|Korkea Portti (Bâb-ı Hümâyûn). thumb|left|Tervehdysten portti 1. pihalla Ensimmäiselle pihalle johtaa Hallitsijan portti (, johon myös Turkin hallituksesta käytetty nimitys "Korkea portti" alkujaan viittasi. . Ensimmäisen sisäpihan merkittävimpiä nähtävyyksiä ovat Tervehdysten portti sekä Pyövelin lähde, jossa pyöveli pesi kätensä ja miekkansa mestauksen suoritettuaan.
Toinen sisäpiha
thumb|Keittiötiloja 2. pihalla Toisella sisäpihalla kuljeksivat aikoinaan riikinkukot ja gasellit. Vain sulttaani sai ratsastaa sen kivettyä polkua kolmannelle sisäpihalle. Toisella sisäpihalla sijaitsevat palatsin keittiörakennukset, leipomot ja tallit. Sulttaani käytti toista pihaa jakaakseen kansalle oikeutta.
Kolmas sisäpiha
thumb|left|Kirjasto 3. pihalla Kolmas sisäpiha on osa palatsialueen sisintä osaa, jossa sulttaani vietti aikaansa silloin, kun hän ei ollut haaremissaan. Haaremin lisäksi siellä sijaitsevat moskeija ja kirjasto.
Neljäs sisäpiha
thumb|Suihkulähde 4.pihalla Neljäs sisäpiha oli sulttaanin ja hänen perheensä käytössä. Siellä on erilaisia puutarha-alueita, huvimajoja ja terasseja. Siellä ovat myös henkilääkärin tilat ja palatsi-apteekki.
Sirakin kirja
Sirakin kirja tai (Jeesus) Siirakin kirja on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.
Kirjan synty
Sirakin kirja on kirjoitettu noin vuosina 180–175 eaa. Sen kirjoittaja Jeesus Siirakin poika kirjoitti kirjan hepreaksi. Hänen pojanpoikansa käänsi sen kreikaksi ja lisäsi kirjaan esipuheen vuoden 132 eaa. tienoilla.
Kirja tunnettiin pitkään vain kreikankielisistä käännöksistä, joista tärkein sisältyy Septuagintaan. Sen hepreankielisen tekstin tunsi vielä 400-luvulla kirkkoisä Hieronymus, ja siihen on viittauksia myös rabbiinisessa kirjallisuudessa, mutta se joutui myöhemmin kadoksiin. Osia siitä löydettiin vasta 1890-luvulla Kairosta erään synagogan umpeen muuratusta varastohuoneesta. Niitä epäiltiin pitkään käännöksiksi kreikankielisistä teksteistä, kunnes myös Kuolleenmeren kääröjen joukosta ja Masadasta löydettiin heprealaisten tekstien katkelmia. Nykyisin tunnetut katkelmat käsittävät 68 % kreikankielisen Sirakin kirjan tekstistä.
Sisältö ja rakenne
Kirja alkaa esipuheella, jossa todetaan sen olevan kreikankielinen käännös hepreankielisestä alkuteoksesta ja valitellaan vaikeutta kääntää viisauksia kielestä toiseen sanatarkasti. Kirjan varsinainen sisältö koostuu kahdesta pääosasta. Ensimmäiset neljätoista säettä käsittelevät Jumalan pelon tärkeyttä ja Hänen käskyjensä täyttämistä, joissa kirjan mukaan asuu todellinen viisaus. Osa jatkuu konkreettisina ohjeina käytännön elämälle, koostuen pitemmistä säkeistä. Toisen osan sisältö on enemmän yhdenmukaista, kuvaten kaikkivaltiasta viisautta luonnossa ja viisauden harjoittamista elämässä ja nostaen esiin esimerkkejä Israelin historiasta, Eenokista ylipappi Simoniin (jonka uskotaan olleen kirjoittajan aikalaisia). Kirja päättyy lyhyeen yhteenvetoon ja ilmaisee kirjoittajan tarkoituksen, minkä jälkeen kirjoittaja palaa kiittämään Jumalaa viisauden lahjoista.
Merkitys
Kirjan alkuperästä ja kirjoittajasta on kiistelty. Vaikka kirjaa ei hyväksytty Tanakiin, sitä lainataan silloin tällöin Talmudissa ja rabbiinisessa kirjallisuudessa.
thumb|Saksankielisen Sirakin kirjan kuvitusta 1700-luvulta Kristillisessä perinteessä kirja on ollut ehkäpä vieläkin korkeammassa arvossa ja sitä pidetään eräänä peruspilarina kristillisen teologian synergismi-opille. Siihen viitataan vanhoissa kristillisissä teksteissä ja kirkkoisien, viittaajina usein varsinkin Klemens ja Origenes. Kirja onkin mukana sekä katolisessa että ortodoksisessa kanonisoidussa Raamatussa.
Katolisessa kirkossa Sirakin kirjan eräitä jakeita luetaan Neitsyt Marialle omistetuissa messuissa, sillä Mariaa ylistetään liturgiassa "viisauden istuimeksi". Kirjaa siteerataan myös katolisen kirkon katekismuksessa, jossa sillä muun muassa perustellaan neljättä käskyä ja perheenjäsenten velvollisuuksia. Ortodoksisessa kirkossa sen 44. luvussa oleva esi-isien ylistys luetaan toisena helluntain jälkeisenä sunnuntaina, jolloin muistellaan Athos-vuoren pyhiä kilvoittelijoita ja Venäjän kaikkia pyhiä.
Luterilainen kirkko ei pidä Sirakin kirjaa kuten ei muitakaan apokryfikirjoja ohjeellisina, mutta kylläkin uskonnollisesti rakentavina ja hyvinä ja hyödyllisinä lukea. Lutherin mukaan Siirakin kirja on "viisaan miehen kirjoittama oivallinen teos", joka opettaa lukijoilleen oikeaa suhtautumista Jumalan sanaan, muihin ihmisiin, ruumiin tarpeisiin ja omaisuuteen.
Suomessakin Sirakin kirja on ollut aikoinaan hyvin suosittu ja kansan­omaisestikin tunnettu, ja vanha kansa onkin usein vedonnut siihen, mitä "Syyrakki" jostakin asiasta sanoo. Kirjaa on myös siteerattu eräässä Frans Mikael Franzénin runossa, ja siihen on viittauksia muun muassa Aleksis Kiven Seitsemässä veljeksessä sekä eräissä Pentti Haanpään teoksissa.
Sirakin kirja mainitaan sivumennen myös vanhimmissa Koraanin käsikirjoituksissa, joista se ei kuitenkaan ole levinnyt yleisesti muslimien keskuuteen ja tietoisuuteen.
Käännökset
Sirakin kirjan käännökset eri kielille on vanhastaan laadittu kreikankielisen tekstin pohjalta. Kun Suomen evankelisluterilainen kirkko vuonna 1999 asetti komitean Raamatun apokryfikirjojen suomentamiseksi, komitea päätti kuitenkin suomentaa erikseen sekä kreikkalaisen että heprealaisen Sirakin kirjan.
Suomessa Sirakin kirja on vanhastaan julkaistu muiden apokryfikirjojen tavoin joissakin Raamatun painoksissa erillisenä liitteenä Vanhan ja Uuden testamentin välissä. Kun uusi käännös vuonna 2007 valmistui, kirkolliskokous päätti, että osa apokryfikirjoista, muun muassa Sirakin kirjan kreikkalaista tekstistä suomennettuna, voidaan edelleen sisällyttää Raamatun painosten liitteeksi, heprealaisen tekstin suomennos on muutamien muiden kirjojen tavoin julkaista kokonaan Raamatusta erillisenä julkaisuna.
Cherbourgin sateenvarjot
Cherbourgin sateenvarjot (Les Parapluies de Cherbourg) on Jacques Demyn ohjaama ranskalainen musikaalielokuva vuodelta 1964. Elokuvan pääosissa ovat Catherine Deneuve ja Nino Castelnuovo. Cherbourgin sateenvarjot on musikaalielokuvaksi siitä erikoinen, että se on läpisävelletty: sen jokainen vuorosana lauletaan. Elokuva sijoittuu vuoteen 1957, jolloin Ranska liittyi Algerian sotaan. Samaan ratkaisuun Demy päätyi myös elokuvassaan Huone kaupungissa (1982).
Musiikin elokuvaan sävelsi Michel Legrand. Erityisesti muistetaan elokuvan samanniminen johtoteema, joka tunnetaan myös ranskankielisillä nimillä ”Je ne pourrai jamais vivre sans toi” ja ”(Mon amour,) Ne me quitte pas”, suomeksi nimellä ”Rakkaani hylkää mua ei”.
Myös lavasteet, puvut ja värit olivat ohjaaja Demylle tärkeitä, ja niissä hän luotti nantesilaisen nuoruudenystävänsä, lavastaja Bernard Evenin ratkaisuihin.
Elokuvasta tuli heti ilmestyttyään suuri menestys, ja se on nykyään yksi eurooppalaisen musiikkielokuvan klassikoita. Sille myönnettiin kolme Cannesin elokuvajuhlien palkintoa 1964. Vuosina 1965 ja 1966 elokuva sai yhteensä viisi Oscar-ehdokkuutta, muun muassa musiikistaan, mutta ei voittanut ainuttakaan. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.
Juoni
Madame Emery ja hänen 16-vuotias tyttärensä Geneviève myyvät sateenvarjoja Cherbourgin kaupungissa. Genevièven poikaystävä Guy on komea automekaanikko, joka asuu sairaan kummitätinsä kanssa. Tätiä hoitaa hiljainen Madeleine, joka on ilmiselvästi ihastunut Guyhin.
Nuorten rakkaus keskeytyy traagisesti Guyn saadessa kutsun mennä sotimaan Algeriaan. Lähtöä edeltävänä iltana Guy ja Geneviève rakastelevat. Vähän Guyn lähdön jälkeen Geneviève huomaa olevansa raskaana. Geneviève pettyy raskaasti Guyn kirjoittaessa niin harvoin ja suostuu lopulta menemään naimisiin rikkaan Roland Cassardin kanssa. Geneviève muuttaa pois Cherbourgista.
Guyn maailma romahtaa, kun Algeriasta paluun jälkeen tajuaa Genevièven hylänneen hänet. Hän ajautuu ryypiskelemään ja käymään huorissa. Eräänä iltana Guyn palatessa kotiin Madeleine kertoo Guyn kummitädin kuolleen. Guy tajuaa Madeleinen rakastavan häntä ja he menevät naimisiin.
Vuosia myöhemmin Guylla ja Madeleinella on yhteinen lapsi ja Guy pitää huoltoasemaa. On joulu ja Madeleine lähtee poikansa kanssa kaupungille hoitamaan asioita. Geneviève saapuu tyttärensä kanssa huoltoasemalle tankkaamaan, ja Guy kysyy rutiinimaisesti asiakkaalta: “Tavallista vai superia”. Tällöin he tunnistavat toisensa ja järkyttyvät. Geneviève kertoo olevansa Cherbourgissa ensimmäisen kerran naimisiin menonsa jälkeen, ja että hänen äitinsä on nyt kuollut. Geneviève kysyy Guylta haluaako hän tavata tyttärensä (joka on jätetty autoon istumaan), mutta Guy kieltäytyy. Geneviève hyvästelee ja lähtee.
Elokuvan aiheet
Elokuvan yksi aihe on uskottomuus: ikuista rakkautta vannonut morsian ei kestä arjen paineita ja sulhasen poissaoloa. Demy näyttää Genevièven kohtalossa yksilöiden kahleet: nainen ja hänen äitinsä elävät muista ihmisistä erillään, mutta silti heidän käytöstään ohjailee ajatus siitä, ”mitä ihmiset sanovat”. Avoliitot ja aviottomat lapset olivat tuolloin häpeällisiä.
Yksi elokuvan aihe on Algerian sota. Filmin tuottajat olisivat halunneet poistettaviksi kaikki siihen liittyvät viittaukset, jotta realismi ei pilaisi kaunista elokuvaa. Demy kieltäytyi tästä, koska elämän julmuuskin kuuluu siihen kamppailuun, jota ihmiset käyvät unelmiensa toteuttamiseksi. Niinpä Demyn elokuva on edelleen yksi harvoista ranskalaisista elokuvista, joka käsittelee yhteiskuntaa kipeästi vihlaissutta Algerian sotaa.
Ruy Ramos
Ruy Ramos (s. 9. helmikuuta 1957 Rio de Janeiro) on brasilialaissyntyinen japanilainen entinen jalkapalloilija.
Jalkapallomaajoukkue
Hän edusti Japanin maajoukkuetta vuosina 1990–1995.
Annie-gaala 2010
Annie-gaala 2010 oli 37. kertaa järjestetty palkintogaala, jossa Yhdysvaltain ASIFA-Hollywood jakoi vuotuisat Annie-palkinnot vuoden 2009 parhaille animaatioille. Gaala järjestettiin 6. helmikuuta 2010 UCLA Royce Hallissa Los Angelesissa Kaliforniassa. Tilaisuuden juonsi William Shatner.
Kansainvälinen animaatioelokuvayhdistys julkisti palkintogaalan ehdokkaat 2. joulukuuta 2009. Laika Studiosin ensimmäinen elokuva Coraline ja toinen todellisuus sai yhteensä kymmenen ehdokkuutta. Myös Disneyn tuottamat elokuvat olivat eniten ehdokkaina. Ne myös voittivat eniten palkintoja; toiseksi eniten palkintoja saivat DreamWorks Animationin tuottamat elokuvat.
Ehdokkaat ja voittajat
Pääluokkien ehdokkaat ja voittajat (lihavoituna):
Margaret Skeete
Margaret Skeete (o.s. Seward, 27. lokakuuta 1878 Rockport, Texas − 7. toukokuuta 1994) oli yhdysvaltalainen nainen, joka oli ennen kuolemaansa 115-vuotiaana vanhin elossa ollut yhdysvaltalainen. Skeete asui Texasissa vuoteen 1953, jolloin hän puolisonsa Renn Skeeten kuoleman jälkeen muutti Virginiaan.
Röyhelökääpä
Röyhelökääpä (Pycnoporellus alboluteus) on Suomessa pohjoispainotteisesti esiintyvä, erittäin harvinainen ja erittäin uhanalainen kääpälaji. Se on kantokäävän seuraajalaji ja sitä tavataan vain vanhoissa metsissä maassa makaavilta kuusen rungoilta. Muutamia kertoja sen on havaittu kasvavan myös harmaalepällä ja haavalla.
Margaret Skeete
Skeete sai paljon mediahuomiota 1990-luvulla, kun hänet hyväksyttiin Guinnesin ennätysten kirjaan Yhdysvaltain vanhimpana elossaolevana henkilönä.
Skeete kuoli 7. toukokuuta 1994 115 vuoden ja 192 vuorokauden iässä. Kuolema johtui Skeeten kaatumisesta muutamaa viikkoa aikaisemmin.
Röyhelökääpä
Röyhelökäävän yksivuotiset itiöemät kehittyvät usein isäntäpuun irtoavan kuoren alle. Tyypiltään ne ovat resupinaattisia ja muodostavat joskus palleromaisia, röyhelöisistä onteloista koostuvia pseudopileuksia. Itiöemä voi olla pinta-alaltaan jopa 2 metriä leveä ja sen kokonaispaksuus 5–13 millimetriä. Röyhelön ulkopinta on kermanvalkea ja muuttuu tyveä kohti oranssiksi. Sama värivaihtelu koskee pillejä. Pillit ovat sokkeloisia ja hyvin suuria. Niitä mahtuu 3-7 senttimetrille. Pohjamalto on oranssi, 0,5–2 mm paksu ja huopamainen.
Olympia-Stadionin metroasema
thumb|300px|Aseman sisäänkäyntejä Olympia-Stadionin metroasema on Berliinin metron linjan U2 asema, joka avattiin 8. kesäkuuta 1913. Asema sijaitsee Berliinin olympiastadionin ja Grunewaldin metrovarikon vieressä. Asema on esteetön.
52.51722°N, 13.25°W
Yhdysvaltain edustajainhuoneen vaalit 2008
thumb| Yhdysvaltain edustajainhuoneen vaalit 2008 järjestettiin 4. marraskuuta 2008. Niissä valittiin jäsenet [[Yhdysvaltain kongressi|Yhdysvaltain 111. kongressiin. Samana päivänä pidettiin myös presidentinvaalit, joissa Barack Obama valittiin Yhdysvaltain presidentiksi, sekä senaatinvaalit ja kuvernöörinvaalit.
Demokraattinen puolue vankensi vaaleissa valta-asemaansa, sillä se sai 21 lisäpaikkaa. Demokraateilla oli vaalien jälkeen hallussaan 257 edustajainhuoneen 435 paikasta. Republikaaninen puolue sai yhteensä 178 paikkaa. Edellisten vaalien jälkeen demokraatit olivat jo vieneet kolme paikkaa republikaaneilta, kun kesken istuntokauden oli jouduttu järjestämään erikoisvaaleja kuolemantapausten ja eroamisien johdosta.
Kahden pääpuolueen ulkopuolelta edustajainhuoneeseen ei noussut yhtäkään ehdokasta.
Agathon
Agathon tai Agaton on kreikkalaisperäinen miehen etunimi. Nimi merkitsee hyvää tai hyväsydämistä, ja se oli käytössä jo antiikin Kreikassa, josta tunnetaan sen niminen näytelmäkirjailija. Latinassa nimi esiintyy muodossa Agato. Nimen naispuolinen vastine on Agata.
Suomessa nimi Agaton tai Agathon on Digi- ja väestötietoviraston tietojen mukaan annettu vuoden 2019 loppuun mennessä noin 60–90 henkilölle. Agatonin nimipäivä oli vuosina 1708–1928 7. joulukuuta erään varhaiskristillisen marttyyrin muistoksi. Nykyisin nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 20. helmikuuta Agathon Roomalaisen eli paavi Agathon muistoksi, jota ortodoksinenkin kirkko kunnioittaa pyhänä.
Agathon taiteilijanimenä
Agathon on myös suomalaisen muusikko Juha Hintikan taiteilijanimi
Tuhkavahanokka
Tuhkavahanokka (Estrilda thomensis) on loistopeippojen heimoon kuuluva varpuslintu.
Levinneisyys
Tuhkavahanokkaa tavataan Angolan länsiosissa sekä Namibian luoteisosissa. Laji on luokiteltu silmälläpidettäväksi, koska sen levinneisyysalue on suhteellisen pieni ja sen elinympäristöt ovat tuhoutumassa. Lajin on kuvattu olevan paikallisesti yleinen, mutta se on vähenemässä.
Don January
Donald Ray "Don" January (20. marraskuuta 1929 – 7. toukokuuta 2023 ) oli yhdysvaltalainen golfaaja. Hän saavutti PGA Tourilla kymmenen voittoa, joiden joukossa oli yksi major: vuoden 1967 PGA Championship.
January pelasi Ryder Cupissa vuosina 1965 sekä 1977, ja hän sai vuoden 1976 Vardon Trophyn.
January menestyi myöhemmin senioripelaajana. Hän voitti Senior PGA Championshipin vuosina 1979 ja 1982.
Caesarin on kuoltava
Caesarin on kuoltava (Cesare deve morire) on Paolo ja Vittorio Tavianin ohjaama italialainen elokuva. Se sai vuonna 2012 Berliinin elokuvajuhlien pääpalkinnon Kultaisen karhun.
Elokuvassa vangit esittävät William Shakespearen näytelmän Julius Caesar. Kriitikot ovat kiittäneet oikeiden vankien käyttöä, mikä heidän mukaansa tuo elokuvaan intensiteettiä. Elokuva on kuvattu suurelta osin musta-valko-filmille, ja sitä on sanottu ”hyvin humanistiseksi elokuvaksi”, jossa ”sekoittuu lempeää huumoria ja tunteen terää”. Elokuvan valintaa pääpalkinnon saajaksi on kritisoitu myös hyvin konservatiiviseksi valinnaksi.
Kainalokarva
Kainalokarvojen fysiologista tarkoitusta ei täysin tiedetä. Niiden on ehdotettu keräävän ja säännöstelevän feromoneja. Toisaalta kainalokarvat saattavat vähentää ihon hankausta liikuttaessa.
Suurin osa länsimaisista naisista ajaa karvoja ainakin jossain elämänsä vaiheessa. Tämä on kulttuurinen ilmiö, joka on tauon jälkeen yleistynyt 1900-luvun jälkipuoliskolla ja liittyy myös vaatemuotiin. Myös jokin osa miehistä ajaa karvoja. Karvojen poistamista voi yrittää perustella sekä ulkonäkösyillä että hienhajun vähentymisellä, sillä hajulla on joidenkin mukaan tapana pinttyä karvaisiin kohtiin. Erityisesti feministisessä liikkeessä, hippiliikkeissä ja luonnollisuutta korostavissa piireissä naisetkin antavat karvojensa kasvaa. Karvojen kasvu on tulossa uudelleen muotiin.
Kainalokarvojen esiintyminen murrosiässä
Vuonna 2006 tehty kysely 15 000:lle 11–18-vuotiaille amerikkalaisille keräsi seuraavanlaiset tilastot
Kysely kertoi, että lähes jokaisella 15-vuotiaalla on kainalokarvoitusta. Neljällä viidesosalla karvoitus ilmestyi 13–14-vuotiaana. Suurimmalla osalla on 16-vuotiaana aikuisen karvoitusta vastaava karvoitus, mutta 20 %:lla se on vasta 17–18-vuotiaana.
Dinojuna
Dinojuna on The Jim Henson Companyn tuottama kanadalais-singaporelais-yhdysvaltalainen lastenohjelma. Sarjaa kertoo Pteranodon-perheeseen adoptoidusta Kamu-nimisestä Tyrannosaurus rexistä ja hänen seikkailuistaan perheensä kanssa tutustuessaan eri dinosauruslajeihin. Suomessa sarjaa esittää Yle TV2.
Don Massengale
Don Massengale (23. huhtikuuta 1937 – 2. tammikuuta 2007) oli yhdysvaltalainen golfaaja. Hän voitti muun muassa Canadian Openin vuonna 1966 ja ylsi toiseksi PGA Championshipissa 1967.
Massengale pelasi myöhemmin Senior PGA Tourilla. Hän kuoli 69-vuotiaana sydänkohtaukseen synnyinosavaltiossaan Teksasissa 2. tammikuuta 2007.
Myös Massengalen Rik-veljestä (s. 1947) tuli ammattilaispelaaja.
Blohm & Voss BV 40
Blohm & Voss BV 40 oli saksalainen yhden lentäjän hävittäjäksi tarkoitettu liitokone. Sen ensilento tapahtui toukokuussa 1944 toisen maailmansodan aikana. Koneesta rakennettiin useita prototyyppejä, mutta projekti lopetettiin sodan loppumisen lähestyessä.
Liitokone suunniteltiin hyökkäämään liittoutuneiden pommikoneita vastaan. Sen ominaispiirteitä olivat erittäin kapea rakenne ja melko raskaasti panssaroitu ohjaamo, jossa ohjaaja oli makaavassa asennossa. Runko oli miltei kokonaan rakennettu puusta. Kone oli varustettu kahdella MK 108 -tykillä ja pienellä ammusmäärällä (2 × 35).
Paul Gillmor
thumb|right|Paul Gillmor Paul Eugene Gillmor (1. helmikuuta 1939 Tiffin, Ohio – 5. syyskuuta 2007 Washington DC) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneen jäsenenä Ohiosta vuodesta 1989 kuolemaansa saakka.
Gillmor syntyi ja varttui Ohion osavaltiossa. Hän valmistui Old Fort High Schoolista 1957 ja hankki sen jälkeen lakimieskoulutuksen. Hän valmistui Ohio Wesleyan Universitystä ja Michiganin yliopistosta. Hän palveli ilmavoimissa nousten lopulta kapteeniksi. Hänellä oli vaimonsa Karenin kanssa viisi lasta.
Gillmor istui Ohion osavaltionsenaattorina vuodesta 1967. Hän oli vuonna 1986 ehdolla kuvernööriksi. Hän oli poliittisen uransa ohessa varakas pankinomistaja. Hänet löydettiin syyskuussa 2007 kuolleena Washington DC:n -asunnostaan kaaduttuaan portaissa. Hänen paikkansa edustajainhuoneessa otti 13. joulukuuta hänen oman edeltäjänsä Delbert L. Lattan poika Bob.
Smokescreen
Smokescreen on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 The Transformers -animaatiosarjassa.
Tranformers: Armada
Sarjassa Transformers: Armada Smokescreen oli ensimmäinen uusi Autobotti Maahan saapuneessa ryhmässä, johon kuuluivat alun perin vain Optimus Prime, Hot Shot ja Red Alert. Heidän lähtiessä Maahan ja jättäessä muut Autobotit Cybertronille Jetfiren alaisuuteen, Smokescreen yritti seurata, mutta päätyikin New Yorkin alla sijitseviin tunneleihin.
Jaksossa "Maanalainen", Autobottien ja Decepticonien etsiessä Mini-Conia nimeltä Drill Bit, hän löysi Autobottien ihmislittolaiset ja näiden Mini-Conit ja Decepticonien hyökättyä suojasi näitä. Taistelun jälkeen Smokescreen liittyi Optimuksen ryhmään.
Jaksossa "Ylivoima" hän löysi oman Mini-Coninsa, Liftorin, ja sai myöhemmin vastuulleen Taivaankilven vartioinnin, kun se oli saatu pois Decepticonien käsistä.
Transformers: Prime
Animaatiosarjassa Transformers: Prime Smokescreen on nuori ja hieman kärsimätön Autobotti, joka oli saanut koulutuksensa Cybertronin Eliittivartiostolta ja saanut tehtäväkseen suojella Alpha Trionia. Mutta Decepticonien hyökätessä Autobottien pääkaupunkiin, Iaconiin, Alpha Trion lähetti siellä säilytetyt reliikit Maahan ja piilotti yhden Omega-avaimista Smokescreenin sisään tämän huomaamatta. Smokescreen joutui Decepticonien vangiksi, kunnes onnistui varastamaan yhden pakokapseleista. Smokescreen teki toisella tuotantokaudella pakkolaskun Maahan ja tapasi Optimus Primen.
Hänen luonteestaan on ollut paitsi haittaa myös hyötyä. Hän lainasi pariin otteeseen Acreen ja Bumblebeen aiemmin löytämää Faasinvaihtajaa, jolla voi kulkea seinien läpi, mutta sai myöhemmin pitää sen. Omegalukosta käydyssä taistelussa hän käytti myös Kipinäimuria, jonka Megatron tuhosi samassa taistelussa.
Kun Autobotit joutuivat lähtemään evakkoon Decepticonien tuhottua Autobottien tukikohdan, Smokescreen palasi Beast Hunters -kauden alussa takaisin hakemaan vakavasti haavoittuneen Optimuksen. Kun Smokescreen haki vasaran Solus Primen Paja, Optimus vaatikin käyttää sitä itsensä korjaamisen sijasta Omegalukon korjaamiseen, toivoen Smokescreenista uutta johtajaa Autoboteille. Vaikka Johtajuuden Matriisi osoitti myös Smokescreenin Optimuksen seuraajaksi, Smokescreen kieltäytyi ja ojensi Pajan Optimuksen käteen käyttäen sen viimeiset voimat Optimuksen uuteen robottikehoon.
Smokescreenin haarniska oli alun perin valkoinen ja osittain myös sininen ja punainen. Mutta myöhemmin hän vaihtoi haarniskansa värin siniseksi ja keltaiseksi. Smokescreen muuntautuu Lotus Exige -urheiluautoksi, jonka kyljessä on numero 38.
Kyle Patterson
thumb|Kyle Patterson Kyle Patterson on englantilainen jalkapalloilija, joka pelaa Los Angeles Galaxyssa, mutta on tällä hetkellä lainassa Hollywood United Hitmenissä. Pattersonin pelipaikka on keskikenttä ja pelinumero 30. Pattersonilla ei ole maajoukkuekokemusta miltään ikäluokalta.
Airbus
pienoiskuva|[[Air Seychelles -yhtiön Airbus A330.]] Airbus S.A.S. (aikaisemmin Airbus Industrie) on eurooppalainen yhtiö, joka valmistaa matkustaja- ja sotilaslentokoneita. Yhtiön pääjohtajana on toiminut 9. lokakuuta 2006 alkaen ranskalainen Louis Gallois, joka on myös Airbusin omistajayhtiön EADS:n toinen pääjohtaja.
Historia
Syyskuussa 1967 Ranska, Saksa ja Englanti solmivat yhteistyöpöytäkirjan (Memorandum of Understanding, MoU) 300-paikkaisen lentokoneen kehittämisen aloittamisesta. Koneen nimeksi tuli aikanaan Airbus A300. Tämä oli Concorden jälkeen toinen yritys monikansallisen eurooppalaisen siviilikoneen rakentamisessa.
Airbus perustettiin vuonna 1970 Ranskan lain määrittelemänä Groupement d'Intérêt Economique- eli GIE-yhteenliittymänä. Perustajat olivat ranskalainen Aérospatiale ja saksalainen Deutsche Aerospace. Englantilainen Hawker Siddeley ja hollantilainen Fokker osallistuivat siihen pian. Espanjalaisesta CASAsta (Construcciones Aeronauticas SA) tuli yhteenliittymän täysivaltainen osapuoli vuonna 1971.
Yhtymän päämaja oli aluksi Pariisissa, mutta se muutti vuonna 1974 Toulouseen, Etelä-Ranskaan. British Aerospacesta tuli yhtiön täysjäsen vasta 1979, kun se oli ottanut haltuunsa Hawker Siddeley -yhtiön.
Vuonna 2001 Airbus muuttui osakeyhtiöksi, Airbus S.A.S. (Société par Actions Simplifiée). Sen omistajat ovat EADS (80 %) ja BAE Systems (20 %). EADS (European Aeronautic Defence and Space Company) syntyi vuonna 2000 ranskalaisen Aérospatiale-Matra SA:n, saksalaisen DaimlerChrysler Aerospacen eli DASA:n ja espanjalaisen CASAn yhdistyessä. BAE Systems syntyi puolestaan vuonna 1999 brittiläisten British Aerospacen (BAe) ja Marconi Electronic Systemsin yhdistyessä.
Suomalainen Patria Aviation on suunnitellut ja valmistaa Airbus A380:n spoilerit.
Airbus-yhtiöllä on Suomessa kaksi toimivaa yhtiötä: Airbus Defence and Space Oy ja Airbus DS Oy. Airbus on aiemmalla liikenimellään (Cassidian/EADS) toteuttanut mm. Suomen viranomaisverkon (Virve-verkko) sekä päätelaitteet Virve-verkon käyttäjille.
Kokoonpanolinjat
Airbusilla on useita kokoopanolinjoja eri malleilleen. Näitä ovat:
Airbus avasi ensimmäisen Euroopan ulkopuolisen kokoonpanolinjan Tianjinissa Kiinassa vuonna 2008. Vuonna 2023 Airbus ilmoitti avaavansa Kiinaan toisen A320-perheen kokoonpanolinjan.
Nykyaikainen Airbus
pienoiskuva|vasen|Airbus A380 laskeutumassa ensilennoltaan. pienoiskuva|Airbus A350-900XWB. Yhtiö on tuonut markkinoille A380-koneen, joka on maailman suurin matkustajakone. Siitä on käytetty myös nimitystä superjumbo, koska se on suurempi kuin jumbojetiksi kutsuttu Boeing 747.
Airbusin kehitys on saanut aikaan sen, että Yhdysvallat on uhannut viedä koneiden kehitykseen annettavan niin kutsutun ”launch aid” -tuen (joka on Euroopassa pääosin lainaa) laillisuuden WTO:n punnittavaksi. Myös Euroopan unioni on harkinnut tuen uudistamista.
Airbusin lentokonemallisto
pienoiskuva|[[EgyptAir|EgyptAirin Airbus A300-600R.]] pienoiskuva|[[Saksan ilmavoimat|Luftwaffen Airbus A310 MRT MedEvac.]] pienoiskuva|Swiss International Airlinesin Airbus A321-100 laskeutumassa. thumb|[[Lufthansa|Lufthansan Airbus A340-600.]] thumb|[[AirBaltic|AirBalticin Airbus A220-300.]]
Airbus tarjoaa kaikista tuotannossa olevista matkustajakonemalleistaan myös liikelentokoneversioita, Airbus Corporate Jets (ACJ), esim. ACJ318. pienoiskuva|vasen|600px|Airbusin [[Toulousen tehtaan sisäänkäynti.]]
Nykyaikojen kampanjat
Nykyaikojen kampanjat – Ars-näyttelyt ja niiden vastaanotto 1961–2006 on vuonna 2009 ilmestynyt teos, joka valottaa Ars-näyttelyiden historiaa taidekritiikin näkökulmasta. Teoksen on kirjoittanut taidekriitikko Heikki Kastemaa. Teos julkaistiin ennen vuotta 2011 avattavaa Ars-näyttelyä. Vuosien mittaan näyttelyiden tehtävä on muuttunut, mikä ilmenee Kastemaan tekstistä.
Suomessa Ars-näyttelyt ovat muuttaneet yleisön taidekäsityksiä ja suhdetta tiedotusvälineisiin on leimannut aina kohu. Kastemaan mukaan vuoden 1983 Ars oli merkittävä käännekohta, jolloin Suomeen vakiintuivat monet käsitteet, kuten videotaide, installaatio ja performanssi.
2000-luvun puolella lehtikirjoittelu nykytaiteesta on ollut hillitympää, sillä Kastemaan mukaan nykytaidetta on alettu sietää. Julkista hyväksyntää ilmentää näyttelyiden käyttäminen haastattelutilanteiden taustana. Rahan ja Arsin liitto on herättänyt arvostelua, sanoo Kastemaa.
Pavel Černý
Pavel Černý (s. 11. lokakuuta 1962 Nové Město nad Metují) on tšekkiläinen entinen jalkapalloilija.
Jalkapallomaajoukkue
Černý debytoi Tšekkoslovakian maajoukkueessa 1989. Hän on pelannut neljä maaottelua.
As Blood Runs Black
As Blood Runs Black on yhdysvaltalainen deathcore-yhtye. Yhtye toimii pääasiassa Los Angelesissa, Kaliforniassa. Sillä on levytyssopimus Mediaskare Recordsin kanssa. Yhtye julkaisi esikoisalbuminsa Allegiance vuonna 2006 ja sen jälkeen albumit Instinct (2011) ja Ground Zero (2014).
Pete Cooper
Pete Cooper (31. joulukuuta 1914 – 8. lokakuuta 1993) oli yhdysvaltalainen golfammattilainen. Hän saavutti PGA Tourilla 1940–1950-luvuilla viisi voittoa, joista kaksi Floridan St. Petersburg Openilla vuosina 1949 ja 1957.
Cooper jatkoi uraansa senioritasolla ja voitti 61-vuotiaana vuoden 1976 Senior PGA Championshipin.
Neu-Westendin metroasema
thumb|300px|Neu-Westend on tunneliasema Neu-Westend on Berliinin metron asema linjalla U2. Asema sijaitsee Westendin kaupunginosassa Charlottenburg-Wilmersdorfissa. Asemalla ei ole hissejä ja se avattiin 20. toukokuuta 1922.
52.51611°N, 13.25944°W
Akihiro Ienaga
Akihiro Ienaga (s. 13. kesäkuuta 1986 Kioto, Japani) on japanilainen jalkapalloilija.
Jalkapallomaajoukkue
Hän edusti Japanin maajoukkuetta vuosina 2007-2011.
Fremontin piirikunta (Wyoming)
Fremontin piirikunta on vuonna 1884 perustettu piirikunta Yhdysvaltain Wyomingin osavaltiossa. Fremontin asukasluku oli vuoden 2000 väestönlaskennan mukaan 35 804, ja piirikunnan pinta-ala on 23 999 neliökilometriä. Fremontin hallintokeskus on Riverton.
Väestö
Vuoden 2000 väestönlaskennassa Fremontin piirikunnassa asui 35 804 ihmistä. Heistä 76,94% luokiteltiin valkoihoisiksi, 19,68% alkuperäisasukastaustaisiksi ja loput muunrotuisiksi tai sekoittuneiksi. Populaatiosta 4,37 prosentilla oli hispaano- tai latinotausta.
Sukujuuriltaan Fremontin väestö oli suurimmalta osin saksalaista- (22,1%), englantilaista- (9,9%), irlantilaista- (8,2%) tai alkuperäiskansojen (6,3%) syntyperää. Piirikunnan väestöstä 17,60 prosenttia eli köyhyysrajan alapuolella.
Latinalaistanssi
Latinalaistanssi on yksi tanssiurheilun lajeista ja siihen kuuluu viisi erilaista tanssia: samba, cha-cha, rumba, paso doble ja jive. Latinalaistanssit ovat paritansseja, mutta toisin kuin vakiotansseissa parit tanssivat joko suljetulla otteella, avoimella otteella tai ilman otetta. pienoiskuva|311x311px|Armen Tsaturyan - Svetlana Gudyno
Samba
Samba tanssitaan aina kilpailukierroksen ensimmäisenä tanssina. Tanssityylin alkuperä on Afro-brasiliassa ja se on sekoitus useista eri tansseista. Maailmalle levinnyt samba on saanut rytminsä ja musiikillisen tyylinsä kansanomaisesta brasilialaisesta Sambasta, joskin musiikin tempo on hitaampi kuin alkuperäisessä muodossa. Tanssi vakioitiin 1950-luvulla brasilialaisperäinen Maxixe-, Carioca- ja Lundu-tanssin pohjalta.
Samba on nelijakoinen ja sen kuviomateriaalista löytyy huomattavasti vaihtelevampaa askelrytmiikkaa kuin muista latinalaistansseista.
Rumba
Rumba tanssitaan kilpailukierroksen kolmantena tanssina. Se on lähtöisin Kuubasta 1600-luvulta ja Euroopassa se tuli tunnetuksi 1920-luvulla. Tanssina autenttinen Rumba on kahden henkilön välinen rituaalitanssi. Alkuun tanssittiin amerikkalaista ns. Neliörumbaa, joka sai nimensä peruskuvionsa muodosta.
Rumba on nelijakoinen. Tanssiessa liike on pehmeää, hidasta ja tunnelmallista.
Paso doble
Paso doble tanssitaan kilpailukierroksen neljäntenä tanssina. Se on espanjalaista alkuperää oleva "härkätaistelua" kuvaava tanssi, jossa mies esittää härkätaistelijaa ja nainen on ajoittain "muléta" (härkätaistelijan punainen viitta) ja ajoittain härkä.
Paso doble on 2/4-jakoinen ja tanssin liikekielessä on vaikutteita myös flamencosta, mm. käsien liikkeet ja erilaiset koputukset jaloilla.
Jive
Jive tanssitaan aina kilpailukierroksen viimeisenä eli viidentenä tanssina. Jive rantautui Eurooppaan 2. maailmansodan aikana amerikkalaisten sotilaiden mukana. Sen syntyyn on vaikuttanut vahvasti Lindy Hop, joka kehittyi 1920-1930 luvuilla Harlemissa, josta se siirtyi Manhattanille tanssisaleihin ja teattereihin. Samasta tanssista on käytetty myös nimitystä Jitterburg. Englantilaiset tanssinopettajat kehittivät kesytetymmän version tästä railakkaasta akrobatiaa käyttävästä tanssista ja uusi versio nimettiin Jiveksi.
Latinalaistanssikilpailun rakenne
Latinalaistansseissa kilpaillaan saman taitotason kilpakumppaneita vastaan ja taitoluokkia on aina E-luokasta A:han. Kilpailun pituus vaihtelee riippuen osallistuvien parien määrästä. C-A luokissa kilpaillaan viidessä tanssissa, D-luokassa neljässä ja E-luokassa kolmessa tanssissa.
Tuomarointi
Tuomarointi on vertailevaa, jolloin yhtä aikaa lattialla olevien parien suorituksia verrataan toisiinsa. Jotta vertailu käytännössä olisi mahdollista ei pareja saa olla lattialla yhtä aikaa liian monta. Kilpailun tuomaripaneeli koostetaan aina parittomasta määrästä tuomareita.
Latinalaistanssissa tuomarit arvioivat tanssia suhteessa tuomarointikriteereihin neljässä eri kategoriassa: tekniikka, musiikkiin tanssiminen, parityöskentely ja koreografia.
Alkukilpailu
Mikäli johonkin kilpailuun osallistuu enemmän kuin seitsemän paria joudutaan näiden parien kesken järjestämään karsinta loppukilpailuun pääsemiseksi. Parimäärästä riippuen joudutaan ehkä järjestämään useampi karsintakierros. Kullakin kierroksella voidaan korkeintaan puolet pareista karsia pois. Parit voidaan jakaa myös useampaan rinnakkaiseen erään. Erässä ei kuitenkaan suositella enempää kuin 10-12 paria kerrallaan.
Loppukilpailu ja semifinaalit
Loppukilpailuissa tanssivat alkukilpailuista karsintojen kautta selviytyneet kuusi parasta paria. Suomessa järjestettävissä GP-kilpailuissa pyritään karsimaan semifinaaliin tasan 12 paria. Loppukilpailussa tuomarit sijoittavat pari paremmuusjärjestykseen antamalla parhaimmaksi katsomalleen parille sijaluvun 1., toiseksi parhaalle sijan 2. jne.
Latinalaistanssi Suomessa ja maailmalla
Suomen Tanssiurheiluliitto järjestää vuosittain latinalaistanssin SM-kilpailut eri ikäsarjoissa. Sen lisäksi vuoden aikana järjestetään myös enintään kuusi GP-kilpailua, joiden perusteella pidetään ranking-listaa, jonka perusteella valitaan maamme edustajat kansainvälisiin arvokilpailuihin. Latinalaistanssien hallitseva (aikuisten ns. yleinen ikäsarja) suomenmestaripari (2020) on helsinkiläinen Robert Virenius - Veera Hedman.
Suomalaiset latinalaistanssiparit ovat menestyneet myös kansainvälisesti. Tästä esimerkkinä mm. senioreiden latinalaistanssipari Timo Lindfors ja Katja Krutovskaya-Kauppinen, jotka ovat voittaneet senioreiden maailmanmestaruuden peräti viidesti ja saaneet kolme muuta MM-mitalisijaa. Mikko Kaasalainen ja Adrienn Fitori voittivat latinalaistanssien ammattilaisluokan maailmanmestaruuden vuonna 2015. Petri Järvinen ja Ulla Järvinen ovat voittaneet senioreiden maailmanmestaruuden vuonna 2012, jonka lisäksi pari on saavuttanut kolme muuta MM-mitalia.
Tanssiurheilun kattojärjestö World Dance Sport Federation eli WDSF järjestää vuosittain latinalaistanssin maailmanmestaruuskilpailut eri ikäsarjoissa. Latinalaistanssin hallitseva maailmanmestaripari on venäläinen Armen Tsaturyan - Svetlana Gudyno.
FUD
FUD (Fear, Uncertainty, Doubt) on markkinointitermi, jolla kuvataan uuteen tuotteeseen tai teknologiaan liittyvää epävarmuutta käyttäjien, valmistajien ja instituutioiden mielessä.